《赋双剑峰》
宋代·洪朋

梅公小斋内，度越幽人占。何年孤山下，得此双石剑。

纯钩鱼肠姿，拔地势匪渐。柙藏不忍窥，往往发光燄。

丈人夙好奇，领略无一欠。晚得此嶙峋，顾盼未云厌。

此公活国胸，正直天所鉴。高堂挂斯图，令人动深念。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。